La CUP de Vilafranca presentarà la llista electoral aquest dissabte a Cal Noi Noi - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports
28 Març, 2019, 13:19
La CUP de Vilafranca presentarà la llista electoral aquest dissabte a Cal Noi Noi
La CUP de Vilafranca arrenca definitivament els motors de la campanya de les eleccions municipals del 26 de maig aquest dissabte amb una Assemblea Oberta a Cal Noi Noi, un acte de presentació de la llista electoral i un dinar popular a la plaça Milà i Fontanals.
La formació debatrà les propostes del programa electoral amb què vol encarar la propera legislatura i els seus objectius polítics principals per tal de convertir-se en una alternativa real a l'actual govern del PDeCAT i el PSC, en una Assemblea Oberta que se celebrarà a Cal Noi Noi a partir de les 10.30h. Durant l’assemblea també es ratificarà la llista electoral en la seva totalitat i el codi ètic que hauran de seguir els seus integrants.
Després de l’Assemblea Oberta, a partir de les 13.15h, a la plaça Milà i Fontanals, la formació presentarà públicament la totalitat de la llista electoral amb un acte i a l’acabar, es farà un dinar popular amb simpatitzants i militància.